रांची. रिनपास नियुक्ति घोटाले के आरोपी दो पूर्व स्वास्थ्य मंत्रियों हेमलाल मुर्मू और राजेंद्र सिंह ने बुधवार को एसीबी के विशेष न्यायाधीश संतोष कुमार की कोर्ट में सरेंडर कर दिया। कोर्ट ने दोनों को 25 हजार के दो मुचलकों पर जमानत दे दी। आरोप है कि इन्होंने अपने पद का नाजायज फायदा उठाते हुए रिनपास के प्रोफेसर डॉ. अमूल रंजन को निदेशक के पद पर नियुक्ति की अनुशंसा की। साथ ही रिनपास में किताबों की खरीद-बिक्री और भवन निर्माण में भी वित्तीय अनियमितता बरती। इस संबंध में उत्तम कुमार ने निगरानी कोर्ट में शिकायतवाद दर्ज कराई थी। इस मामले में दोनों पूर्व मंत्रियों समेत 15 लोगों के खिलाफ एफआईआर दर्ज की गई थी।